
I’w Gwblhau gan y Myfyriwr
PEIDIWCH â rhoi’r ffurflen hon drwy Turnitin neu fe fydd yn cyfateb i lawer o bethau tebyg yng nghyflwyniadau myfyrwyr eraill.
	Rhif y Myfyriwr: 
	9901509
	Enw’r Myfyriwr:
	Carys Jennings

	Darlithydd:
	Dr Christine Jones
Dr Hywel Lewis
	Gwiriwr Mewnol:
	

	Rhif Cod y Modwl:
	ECDE7002C
	Teitl y Modwl
	Cyflwyniad i ddulliau ymchwil mewn addysg

	Pwysiad y aseiniad:
	45%
	Math o asesiad: 
	Ysgrifenedig
	Rhif yr Asesiad:
	1

	Teitl y Cwestiwn:
	Nodwch gwestiwn ymchwil a allai gynnwys casglu a dadansoddi data MEINTIOL fel rhan o’r broses ymchwil. Gwerthuswch yn feirniadol y ffrâm ddamcaniaethol ar gyfer eich ymchwil, gan gyfiawnhau pam y mae’n briodol. Cynlluniwch broses casglu data briodol a dadansoddiad cysylltiedig o’r data, gan adfyfyrio ar y cryfderau a’r cyfyngiadau. Adfyfyriwch yn feirniadol ar y materion moesegol sy’n gysylltiedig â’r broses ymchwil.

	Dyddiad Dosbarthu
	
	Dyddiad Cyflwyno
	17-5-18
	Dyddiad Dychwelyd 
	



	CYFLWYNO:
	Dyddiad:

	Rhaid cyflwyno pob aseiniad drwy Turnitin oni nodir yn wahanol gan y Darlithydd.  
Sylwer: fersiwn Turnitin yw’r prif gyflwyniad ac mae’n gweithredu fel derbynneb i’r myfyriwr.  
Bydd cyflwyno fersiwn electronig yr aseiniad yn hwyr yn arwain at ddyfarnu marc cosb.  Cosbau am gyflwyno’n hwyr: Hyd at bedair wythnos yn hwyr, uchafswm marc o 40%.  
Y Panel Amgylchiadau Esgusodol yn unig sy’n gallu rhoi estyniad. 
	17-5-18

	Datganiad o Wreiddioldeb
 "Trwy gyflwyno fy ngwaith rwyf i __C W Jennings__ yn cadarnhau mai fy ngwaith gwreiddiol i yw hwn a fy mod wedi cydymffurfio â pholisi’r Brifysgol ar Lên-ladrad.” “Rwyf hefyd wedi cyflwyno fy ngwaith i Turnitin UK i’w wirio neu wedi cynnwys disg os cyflwynir yr aseiniad hwn ar ffurf copi papur.”



	Darlithydd i roi tic i ddangos a oes yn rhaid cyflwyno fersiwn copi caled o’r aseiniad.
	OES
	

	
	NAC OES
	



	Gwerthusiad Personol – i gefnogi eich cynnydd academaidd, byddai o ddiddordeb i ni ddarllen eich asesiad chi o'r gwaith hwn fel mesur o'ch ymdrech bersonol er mwyn i ni allu gwneud sylwadau ar eich cryfderau a'ch gwendidau.
Gwnewch yn siŵr eich bod yn cwblhau’r asesiad hwn cyn cyflwyno eich gwaith.

	Beth, yn eich barn chi, yw’r agweddau gorau ar y gwaith hwn?    
	Cyflwyno cwestiwn ymchwil posib a fedr gasglu data meintiol.


	Yn eich barn chi, pa adrannau y gellid bod wedi gwella arnynt yn y darn hwn o waith?
	Pwyso a mesur yn ddigonol y gymhariaeth rhwng data meintiol ac ansoddol.

	Beth sydd wedi rhoi’r boddhad mwyaf i chi wrth wneud y gwaith hwn i’w gyflwyno?
	Ymchwilio i ddeunydd ym maes ymchwil gymdeithasol.



I’w Gwblhau gan y Darlithydd

	Marc yr Aseiniad  
Mae marciau asesiadau’n amodol ar gadarnhad y Bwrdd Arholi.  Diben y sylwadau a’r marciau hyn yw rhoi adborth ar waith modwl a rhoi arweiniad yn unig, nes y cânt eu cadarnhau.
	Cosbau Cyflwyno’n Hwyr (ticiwch os yw’n berthnasol)

	
	Hyd at wythnos yn hwyr
	50% ar y mwyaf 
	%

	
	Mwy nag wythnos yn hwyr
	0%
	

	Deilliannau Dysgu[footnoteRef:1]   (o faes llafur y modwl) [1:  Mae’r deilliannau dysgu hyn yn grynodeb o’r hyn a geir yn yr amlinelliad o’r modwl yn y llawlyfr rhaglen astudio. ] 


	Mae’r aseiniad yn . . .
	Methu’n llwyr
0-29%

	Anfoddhaol
30-39%
	Gwan
40-49%
	Da
50-59%

	Da iawn
60-69%
	Rhagorol
70-79%
	Eithriadol
80-100%

	Werthuso’n feirniadol dechnegau casglu data a modelau ymchwil addysg gwahanol er mwyn ymgymryd â’u hastudiaethau unigol mewn cyd-destunau ffurfiol, anffurfiol a heb fod yn ffurfiol;
	
	
	
	
	
	
	

	Dangos a mynegi dealltwriaeth feirniadol o gysyniadau methodolegol allweddol mewn ymchwil addysg a chymhwyso hyn i gyd--destunau ffurfiol, anffurfiol a heb fod yn ffurfiol;
	
	
	
	
	
	
	

	Adfyfyrio’n feirniadol ar natur foesegol ymgymryd ag ymchwil yn ymarferol mewn cyd-destunau ffurfiol, anffurfiol a heb fod yn ffurfiol;
	
	
	
	
	
	
	

	Gwerthuso’n feirniadol addasrwydd cymhwyso offer casglu data meintiol ac ansoddol mewn cyd-destunau addysgolffurfiol, anffurfiol a heb fod yn ffurfiol.
	
	
	
	
	
	
	

	Adborth

	Mae’r aseiniad yn . . .
	Methu’n llwyr
0-29%

	Anfoddhaol
30-39%
	Gwan
40-49%
	Da
50-59%

	Da iawn
60-69%
	Rhagorol
70-79%
	Eithriadol
80-100%

	Ymchwil a Dadansoddi
Archwilio a dethol ffynonellau’n systematig; dehongli a gwerthuso canfyddiadau’n effeithiol. 
	
	
	
	
	
	
	

	Gwybodaeth Bynciol
Deall a chymhwyso cysyniadau ac egwyddorion sylfaenol sy’n gysylltiedig â’r ddisgyblaeth ac â chyd-destun penodol yr astudiaeth.
	
	
	
	
	
	
	

	Deall a Chymhwyso Damcaniaethau:
Defnydd priodol o fframwaith damcaniaethol a moesegol perthnasol.
	
	
	
	
	
	
	

	Tystiolaeth o Ddarllen Ychwanegol:
Defnydd priodol o gyfeiriadau a dyfyniadau; Defnydd o dystiolaeth ategol.
	
	
	
	
	
	
	

	Arddull a Chyflwyniad:
Rhwyddineb yr ysgrifennu; Sillafu/gramadeg/atalnodi; Cyflwyniad; i ba raddau y cydymffurfiwyd â nifer gofynnol y geiriau; 
	
	
	
	
	
	
	

	Cyflwyniad a Chyfathrebu 
Eglurder ac effeithiolrwydd wrth ddefnyddio cyfryngau priodol i gyfleu neges sy’n berthnasol i gynulleidfaoedd arbenigol ac anarbenigol. 
	
	
	
	
	
	
	

	Dysgu a Datblygiad Personol   Dangosir cyfrifoldeb personol wrth reoli’i ddysgu’i hun drwy fynd i’r afael â’r rhaglen, astudio hunangyfeiriol ac arfer adfyfyriol. 
	
	
	
	
	
	
	

	Arfer Proffesiynol   Dangosir y priodoleddau hynny a ddisgwylir mewn arfer proffesiynol yn cynnwys menter unigol, rheoli prosiectau, gweithio cydweithredol a sgiliau rhyngbersonol. 
	
	
	
	
	
	
	




	Bydd y blwch hwn yn mynd yn fwy wrth i chi deipio
Rhowch sylwadau ar gyflawni’r dasg: 















Meysydd lle rydych wedi perfformio’n dda: 















Meysydd a fyddai’n elwa o gael eu datblygu/gwella: 


















	Llofnod y Tiwtor

	Dyddiad






ECDE7002C MEINI PRAWF MARCIO 

	Meini Prawf Asesu
	0-29%
	30-39%*
	40-49%
	50-59%
	60-69%
	70-79%
	80-100%

	Ymchwil a Dadansoddi
Archwilio a dethol ffynonellau’n systematig; dehongli a gwerthuso canfyddiadau’n effeithiol. 
	Fawr ddim neu ddim ymgais i gynllunio a/neu weithredu prosiectau sy'n casglu gwybodaeth o ffynonellau priodol. 
Mae’r dehongli’n absennol i raddau helaeth. 
	Ymgais cyfyngedig i gynllunio a/neu weithredu prosiectau sy'n casglu gwybodaeth o ffynonellau priodol. 
Mae'r dehongli o bosibl yn ddiffygiol, yn anghyflawn, neu’n absennol i raddau helaeth. 
	Ymgais rhannol i gynllunio a/neu weithredu prosiectau sy'n casglu gwybodaeth o ffynonellau priodol.  Mae’r dehongli o bosibl yn ddiffygiol neu'n anghyflawn. 
	Mae’r deunydd a gyflwynwyd yn dangos ystod dda o ffynonellau. Mae wedi’i drefnu’n dda ac wedi’i ddehongli mewn modd sy’n berthnasol i’r dasg.
	Gwnaethpwyd cysylltiadau rhwng ffynonellau a gwnaethpwyd dyfarniadau ansoddol wrth ddehongli'r canfyddiadau hyn. 
	Mae’r ymchwil yn helaeth, wedi’i gofnodi’n dda a’i werthuso’n feirniadol a gwnaethpwyd dyfarniadau personol newydd a’u cymhwyso. 
	Mae’r ymchwil a'r archwilio'n drawiadol o ran eu maint a’u manylder ac mae lefel y dehongli a’r mewnwelediad beirniadol yn ddatblygedig iawn. 

	Gwybodaeth Bynciol
Deall a chymhwyso cysyniadau ac egwyddorion sylfaenol sy’n gysylltiedig â’r ddisgyblaeth ac â chyd-destun penodol yr astudiaeth.
	Ceir fawr ddim neu ddim ymgais i ddynodi cysyniadau ac egwyddorion sylfaenol. 
	Ceir ymgais cyfyngedig neu anghywir i ddynodi cysyniadau ac egwyddorion sylfaenol. 
	Ceir ymgais rhannol neu gyfyngedig i ddynodi cysyniadau ac egwyddorion sylfaenol. 
	Mae’r wybodaeth yn gywir ac wedi’i chymhwyso’n effeithiol yng nghyswllt y cyd-destun penodol. 
	Mae’r wybodaeth yn helaeth ac mae’r ddealltwriaeth o’r cyd-destun yn arddangos ymwybyddiaeth o ehangder a manylder barnau sefydledig. 
	Mae’r wybodaeth wedi’i chymhathu a safbwyntiau unigol a phersonol wedi’u llunio a’u trafod gydag effeithiolrwydd. 
	Mae’r wybodaeth sy’n benodol i’r ddisgyblaeth a’r cyd-destun yn sylweddol ac mae synthesis datblygedig iawn o’r elfennau hyn yn creu safbwyntiau newydd neu wedi’u helaethu. 

	Deall a Chymhwyso Damcaniaethau:
Defnydd priodol o fframwaith damcaniaethol a moesegol perthnasol.

	Bylchau mawr yn y wybodaeth a’r ddealltwriaeth o’r deunydd ar y lefel hon. Anghywirdebau sylweddol.
	Bylchau yn y wybodaeth, gyda dealltwriaeth arwynebol yn unig. Rhai anghywirdebau arwyddocaol
	Tystiolaeth o wybodaeth a dealltwriaeth sylfaenol o’r cysyniadau  perthnasol a’r egwyddorion sylfaenol
	Gwybodaeth yn gywir gyda dealltwriaeth dda o’r maes astudio.
	Gwybodaeth yn helaeth.  Yn arddangos dealltwriaeth o ehangder a manylder safbwyntiau sefydledig.
	Gwybodaeth a dealltwriaeth ragorol o’r prif gysyniadau a’r damcaniaethau allweddol. Ymwybyddiaeth glir o heriau i safbwyntiau sefydledig a chyfyngiadau’r sail wybodaeth.
	Gwybodaeth a dealltwriaeth fanwl iawn o’r prif ddamcaniaethau/ cysyniadau, ac ymwybyddiaeth feirniadol o amwyseddau a chyfyngiadau gwybodaeth.

	Tystiolaeth o Ddarllen Ychwanegol
Llenyddiaeth sydd wedi’i seilio ar ymchwil.
Defnydd priodol o gyfeiriadau a dyfyniadau; Defnydd o dystiolaeth ategol. 

	Ychydig neu ddim tystiolaeth o ddarllen ychwanegol 
Ychydig neu ddim gwerthfawrogiad o’r deunydd pwnc a/neu gyd-destun y darn. 
	Cymhwysiad elfennol o ddarllen ychwanegol ond heb ystyriaeth na chymhwysedd.  Dealltwriaeth ddiffygiol o’r deunydd pwnc a/neu’r cyd-destun
	Ymwybyddiaeth ddigonol o ddarllen ychwanegol gan ei gymhwyso’n briodol gan amlaf. 
Gwerthfawrogiad sylfaenol o’r deunydd pwnc a / neu’r cyd-destun. 

	Cymhwysiad da a phriodol o ddarllen ychwanegol. 
Gwerthfawrogiad da o’r deunydd pwnc a’r cyd-destun, gyda pheth defnydd o enghreifftiau, lle bo’n berthnasol. 

	Cymhwysiad da iawn o ystod o ddarllen ychwanegol. 
Ystyriaeth dda iawn o’r deunydd pwnc a’r cyd-destun, gyda defnydd craff o enghreifftiau, lle bo’n berthnasol.
Tystiolaeth o beth meddwl annibynnol. 
	Cymhwysiad datblygedig o ystod o ddarllen ychwanegol. 
Rhoddwyd ystyriaeth dda i ddeunydd pwnc a chyd-destun y darn, gyda defnydd helaeth o enghreifftiau perthnasol. 
Mae’r meddwl annibynnol yn ymestyn y tu hwnt i syniadau sefydledig. 
	Lefelau rhagorol o gymhwyso ystod o ddarllen ychwanegol sy’n arwain at gymathu a datblygu meddwl annibynnol y tu hwnt i syniadau sefydledig. 

	Arddull a Chyflwyniad: 
Rhwyddineb yr ysgrifennu; Sillafu / gramadeg /atalnodi; Cyflwyniad; I ba raddau y cydymffurfiwyd â nifer gofynnol y geiriau
	Mae’r ysgrifennu’n amhriodol neu wedi’i gamddefnyddio. 
Ychydig neu ddim tystiolaeth o ymreolaeth wrth gwblhau tasgau.
Gwaith wedi’i strwythuro’n wael a/neu yn annealladwy gan amlaf. 
	Mae’r ysgrifennu wedi’i gynllunio’n wael a/neu ddim yn addas at y gynulleidfa. 
Menter annibynnol wael. 
Diffyg strwythur, trefn, a/neu gydlyniad i’r gwaith.
	Yn gallu cyfathrebu mewn fformat addas ond gyda lle i wella. 
Diffyg cydlyniad i’r gwaith mewn mannau a gallai’r strwythur fod yn well.
	Yn gallu cyfathrebu’n effeithiol mewn fformat addas, ond efallai bod rhai anghysonderau.
Gwaith yn gydlynol gan amlaf, ac mae strwythur addas iddo.
	Yn gallu cyfathrebu’n dda, yn hyderus ac yn gyson mewn fformat addas.
Y gwaith yn gydlynol ac yn rhugl ac mae strwythur a threfn dda iddo.
	Yn gallu cyfathrebu ag eglurder a hyder mewn fformat addas. 
Y gwaith yn gydlynol ac yn rhugl iawn ac mae wedi’i gyflwyno’n dda iawn. 
	Yn gallu cyfathrebu i safon eithriadol o uchel. 
Y gwaith yn eithriadol o gydlynol ac yn arddangos eglurder rhagorol. 

	Cyflwyniad a Chyfathrebu 
Eglurder ac effeithiolrwydd wrth ddefnyddio cyfryngau priodol i gyfleu neges sy’n berthnasol i gynulleidfaoedd arbenigol ac anarbenigol. 
	Nid yw cyfryngau priodol ar gyfer cyfleu neges wedi’u dynodi na’u cymhwyso’n effeithiol. 
	Dangosir ymwybyddiaeth gyfyngedig o’r gynulleidfa a diffyg eglurder a threfn. 
	Dangosir ymwybyddiaeth sylfaenol o’r gynulleidfa ac o eglurder y neges wrth ddefnyddio ffurfiau cyfathrebu safonol. 
	Mae’r dulliau o ddethol a chymhwyso cyfryngau a chonfensiynau’n dangos dealltwriaeth dda o’r gynulleidfa ac o’r cyd-destun. 
	Mae cyfryngau cyfathrebu wedi’u dethol a’u defnyddio mewn modd i gynyddu’r effaith i’r eithaf ar gyfer y gynulleidfa a’r cyd-destun a ddetholwyd. 
	Mae dulliau arddulliadol unigol wedi’u gweithredu er mwyn cyfathrebu ag ystod amrywiol o gynulleidfaoedd mewn modd grymus ac effeithiol iawn. 
	Mae’r dulliau cyflwyno a chyfathrebu a ddefnyddir yn unigol, yn rymus ac yn effeithiol iawn ond hefyd maent yn cyfuno cyfryngau mewn modd arloesol. 

	Dysgu a Datblygiad Personol   Dangosir cyfrifoldeb personol wrth reoli’i ddysgu’i hun drwy fynd i’r afael â’r rhaglen, astudio hunangyfeiriol ac arfer adfyfyriol. 
	Ni chymerodd fawr ddim neu ddim cyfrifoldeb am ei ddysgu’i hun a dangosir hyn drwy ddiffyg ymgysylltu ac adfyfyrio. 
	Anghysondeb o ran ymgysylltu â’r rhaglen ac ymwybyddiaeth wael o anghenion dysgu a datblygiad personol. 
	Mae tystiolaeth o rywfaint o arfer adfyfyriol yn cyfrannu i ymdrech ac ymgysylltu priodol er mwyn hybu datblygiad personol. 
	Mae tystiolaeth o arfer adfyfyriol rheolaidd ac ymwybyddiaeth o gryfderau a gwendidau unigol yn amlwg yn y dysgu craidd a’r astudio hunangyfeiriol. 
	Mae arfer adfyfyriol a datblygiad unigol wedi’u hymestyn y tu hwnt i’r dysgu craidd ac wedi’u rheoli a'u cofnodi’n dda.
	Mae tystiolaeth fanwl o gyfrifoldeb llawn am ei ddysgu a’i ddatblygiad ei hun gan ddangos gwerthusiad beirniadol o bwrpas, cynnydd a chyfeiriad i’r dyfodol. 
	
Mae’r ymgysylltu â phob elfen o’r rhaglen ar lefel ragorol a chyfoethogir hyn gan yr ysfa a’r brwdfrydedd personol i ymestyn y dysgu y tu hwnt i baramedrau sefydledig ac i mewn i barthau newydd. 

	Arfer Proffesiynol   Dangosir y priodoleddau hynny a ddisgwylir mewn arfer proffesiynol yn cynnwys menter unigol, rheoli prosiectau, gweithio cydweithredol a sgiliau rhyngbersonol. 
	Ceir fawr ddim neu ddim tystiolaeth o weithio fel gweithiwr proffesiynol annibynnol neu un sy’n gweithredu technegau rheoli prosiectau. 
	Ceir tystiolaeth gyfyngedig o unrhyw ymgais i weithio fel gweithiwr proffesiynol annibynnol a thystiolaeth gyfyngedig o dechnegau rheoli prosiectau.
	Ceir tystiolaeth o ymgais cyfyngedig i weithio fel gweithiwr proffesiynol annibynnol mewn amryw o senarios. 
Rhywfaint o dystiolaeth o dechnegau rheoli prosiectau. 
	Mae’n gweithio i’r safonau perthnasol ac yn bodloni’r rhan fwyaf o’r gofynion a bennwyd ar gyfer senarios gwaith unigol a gwaith tîm. 
	Mae’n bodloni’r rhan fwyaf neu bob un o’r safonau perthnasol ac mewn rhai meysydd mae’n mynd y tu hwnt i'r gofynion a bennwyd, gan gymryd rheolaeth dros rai agweddau ar reoli prosiect. 
	Yn aml mae’n gweithio uwchlaw’r safonau perthnasol ac yn mynd y tu hwnt i’r gofynion fel aelod o dîm, arweinydd neu unigolyn mewn amryw o senarios gwaith. 
	Mae’n gweithio ymhell uwchlaw’r safonau perthnasol bob amser ac yn dangos priodoleddau proffesiynol unigol a chydweithredol rhagorol ymhob senario gwaith y daw ar ei draws. 











Nod rhan 1 modiwl ECAD7002C yw cyflwyno cwestiwn sy’n cynnig cyfle i gasglu a dadansoddi data meintiol, gan gyfiawnhau y dewis o fethodoleg, dull casglu’r wybodaeth ac adfyfyrio ar effeithiolrwydd y dulliau. Ystyrir yn ogystal y materion moesegol a allai godi wrth weithredu’r ymchwil a’i gynigir.

Cytuna awduron ym maes ymchwilio academaidd, unwaith i’r testun bwriedir ymchwilio iddo gael ei sefydlu a’i resymu, mai man cychwyn unrhyw brosiect yw ffurfio cwestiwn allweddol. Prif nod y cwestiwn yw ateb gofyn yr ymchwilydd i ddarganfod gwybodaeth cyfredol a wna gyfrannu at y corff gwybodaeth o fewn y ddisgyblaeth honno (Bell, 2014; Kumar,2014; Bryman 2016; Thomas, 2017). 
Dylid ystyried y cwestiwn neu gwestiynau ymchwil y ceisid eu hateb yn fanwl i sicrhau priodoledd, pendantrwydd a pherthnasedd (Cohen et al 2013). Bydd y maes ymchwil o bosib yn un newydd, gydag ychydig yn unig o ddeunydd yn bodoli amdano, ar y llaw arall, gall fod yn faes sydd wedi ennill ei blwyf o ran ymchwil ond teflir gogwydd wahanol arno am y tro cyntaf. ‘Formulating a research problem is the first and most important step in the research process’ (Kumar, 2014:38). 

Dylid wrth gynnal gwaith ymchwil egluro y ffrâm ddamcaniaethol gan ystyried y deunydd a wna gefnogi’r farn honno (Cohen et al 2013). Ystyrir dysgu drwy brofiad a dysgu plentyn ganolog yn foddau addas ac effeithiol o gyflwyno cwricwlwm i blant ifainc (Moyles, 2015; Barnes, 2011). Mae’r term ‘dysgu drwy chwarae’ yn un a’i dderbynir erbyn heddiw o fewn addysg i olygu dysgu mewn modd gweithredol ac yn draws gwricwlaidd. Gwna ymchwilwyr megis Vygotsky a Bruner (o Gray a Macblain 2012) a Siraj a Laevers (o Siencyn, 2010) bob un gydnabod bod rhyngweithiadau cymdeithasol yn greiddiol i lwyddiant dysgu a datblygu . Mae Vygotsky yn enwog am draethu bod y plentyn yn ei chwarae arddangos ei wir fedrau.‘In play a child is always above his average age, above his daily behaviour; in play it is as though he were a head taller than himself Vygotsky (1978:102).

Cytuna Moyles (2014) â’r farn bod chwarae nid yn unig yn hanfodol i sicrhau dysgu ond bod cydnabod hawl y plentyn i chwarae yn angenrheidiol i athrawon ei ddeall. Cyfranodd Moyles at grwp prosiect (Statements of Entitlement to play project group 2001) ynghyd ag athrawon eraill dros gyfnod o ddwy flynedd i drafod, adfyfyrio a herio rhai cysyniadau gwleidyddol am addysg plant. Yn ganolog i’r drafodaeth oedd  safbwyntiau yn erbyn ffurfioli addysg yn y blynyddoedd cynnar. Cysyllta’r safiad (stance) yma i’r cwricwlwm yng Nghymru, mabwysiadodd Llywodraeth Cymru erthyglau Confensiwn y Cenhedloedd Unedig ar Hawliau Plant fel sail i’w deunydd polisi i blant a phobl ifainc yn 2004. Cyfeirir at ‘chwarae’, ‘lles y plentyn’ a’r ‘hawl i’r addysg orau’ mewn nifer o’r erthyglau ac adeiladwyd ar y rhain yn argymhellion diweddar Donaldson (2015) i wireddu ‘pedwar diben’ addysgol ar gyfer plant Cymru. O ddarllen y llenyddiaeth, os mai dysgu drwy chwarae derbynnir fel y modd mwyaf addas i addsygu plant yn y Cyfnod Sylfaen a thu hwnt (Donaldson 2015), holir pam felly nad yw gweithlu athrawon plant ifainc yn gweithredu’r athroniaeth o fewn eu dosbarthiadau?


Mae’r maes sy’n sail i’r cwestiwn yn cwmpasu addsyg gynradd yng Nghymru ac yn benodol o fewn y Cyfnod Sylfaen yn y sector cynradd, sef addysg plant 3 – 7 oed. Y rhesymeg dros ddewis y maes hwn yw diddordeb personol ohonno, yn ategol fe’i arweinir fel cyfrifoldeb broffesiynol rhaglenni BA Addysg Gynradd (SAC) Yr Athrofa. Dylid felly cydnabod o’r cychwyn, achos y diddordeb hwn gellid arwain yn ddi fwriad at ragfarn wrth gynnal yr ymchwil a thrin y data os na sicrheir cynllunio manwl. 

Pan gyhoeddwyd diwygiad cwricwlwm y Cyfnod Sylfaen (2008) neu’r Cam Sylfaen (2002) fel cyfeiriwyd ato’n wreiddiol, un o’r prif resymau dros ei weithredu oedd bod plant yn cael ‘eu gwthio i addysg ffurfiol cyn eu bod yn barod’ Adran Hyfforddiant ac Addysg (2002:6).  Y nod oedd ymestyn yr arfer dda a’r athroniaeth o’r blynyddoedd cynnar i sicrhau cwricwlwm plentyn ganolog a gweithredol a fyddai’n galliogi plant ifainc i ddatblygu ar raddfa oedd yn gweddu i’w cam datblygiadol. 
Yn dilyn cyfnod peilota, cyflwynywyd y Cyfnod Sylfaen led led Cymru rhwng 2008 – 2011 a monitrwyd ei ddatblygiad gan dîm o ymchwilwyr ac addysgwyr blaenllaw o dan arweiniad Kathy Sylva ac Iram Siraj-Blatchford. 

Cyn cynnal ymchwil archwilir y deunydd llenyddol sy’n gweddu i’r testun hwnnw fel sail i’r fframwaith ddamcaniaethol; yn yr achos yma yn ogystal â barn ymchwilwyr o’r hyn sy’n gwireddu addysg briodol i blant ifainc, defnyddir gwybodaeth o adroddiadau diweddar fel y prif sail llenyddol i’r cwestiwn. Yn 2014 cyhoeddwyd adolygiad annibynnol o’r Cyfnod Sylfaen ar ran Llywodraeth Cymru gan Iram Siraj, rhwng 2011- 2014 ymgymerodd corff ‘Sefydliad ymchwil gymdeithasol ac economaidd, data a dulliau Cymru’ (WISERD) ag adolygiad ohonno ac yn fwy diweddar yn 2017 cyhoeddodd Estyn fel un o’u arolygon thematig ‘Arferion effeithiol... yn nosbarthiadau 1 a 2’. Adnabu pob un o’r adroddiadau mai ar gyfartaledd mewn 25% o ysgolion a darpariaethau y gweithredwyd y Cyfnod Sylfaen yn effeithiol a gwelwyd y gyfartaledd yn sylweddol îs yn nosbarthiadau blwyddyn 1 a 2. ‘Mewn llawer o ysgolion mae’r ffordd y caiff y Cyfnod Sylfaen ei gyflwyno ym Mlwyddyn 1 wedi mynd yn rhy ffurfiol.’
Estyn (2017:17)

Rydym eto mewn cyfnod o ddiwygiad addysgol yng Nghymru gydag argymhellion Yr Athro Donaldson - Dyfodol Llwyddiannus (2015) ar y gorwel. Ystyria Donaldson bod yr arefer dda sy’n bodoli yn y Cyfnod Sylfaen yn elwa plant ac mai dyma ddylsai fod yn sail i athroniaeth ‘Dyfodol Llwyddiannus’, megis cwricwlwm gweithredol ac ymarferol mewn cyd destunau perthnasol. Awgryma y dylai y ‘dull’ yma fod yn greiddiol wrth ymestyn yr arfer i blant cyfnod allweddol 2 (7 – 11 oed) a thu hwnt i’r ysgol uwchradd at 14 oed. Wrth drafod y dystiolaeth sy’n sail i’w ddiwygiad noda Donaldson mai rhai o’r ‘cryfderau gwirioneddol’ sy’n bodoli o fewn y system bresennol yng Nghymru yw ‘...yn bennaf oll, yr addysgeg sy’n sail i’r Cyfnod Sylfaen a’r ymrwymiad i’r Gymraeg a’i diwylliant.’ Donaldson (2015:19)

Fel cefnogwr brwd o’r addysgeg hon mae’n unol i’r gred bersonol o addysgu drwy brofi, ond hefyd gwna godi pryder sydd angen sylw. Os mai mewn chwarter y darpariaethau yn unig mai plant o 5 – 7 oed yn derbyn yr addysg orau yn y ffordd a’i fwriadwyd; sut gellid sicrhau na fydd sefyllfa debyg yn codi wrth gyflwyno cwricwlwm Donaldson. 

Dyma yw egin y cwestiwn ymchwil a’i ffurfiwyd, sef:

  ‘Beth ystyria athrawon ym mlwyddyn 1 a 2 yw’r rhwystrau pennaf i weithredu 
   cwricwlwm gweithredol a phlentyn ganolog yn y Cyfnod Sylfaen.’

Gwyddys o’r lenyddiaeth y sefyllfa bresennol yng Nghymru neu’r ‘Beth?, sef nad yw plant ym mlynyddoedd 1 a 2 mewn nifer o ysgolion yn derbyn y cwricwlwm a’i argymhellir gan gynnig eu syniadau, yr hyn gwna’r cwestiwn geisio darganfod yw’r ‘Pam?’. 
Awgryma Cohen et al (2013:66) bod y math o gwestiwn yma yn ‘investigating the effect of causes’.

Credir felly bod y cwestiwn uchod yn un cyfredol ac yn fodd i gasglu data newydd a fyddai yn ei dro yn medru hyrwyddo cyflwyno’r cwricwlwm newydd gan adnabod y prif anawsterau a wyneba athrawon. Derbynir mai athrawon sy’n gyfrifol am ffurfio a chyflwyno cwricwlwm a’u bod yn hyrwyddwyr addysgol sy’n creu’r hinsawdd o fewn dosbarth (Ginott 1975). Awgryma’r dystiolaeth barod bod atebolrwydd i gynnal safonau yn gallu dylanwadu ar y math o gwricwlwm a’i gyflwynir Donaldson (2015). Ystyriwyd hyn yn natganiad a wnaed gan ysgrifenydd addysg Cymru Kirsty Williams pan gyhoeddodd:‘Ni ddylai defnyddio data o asesiadau a gynlluniwyd i gefnogi cynnydd unigol plant gael unrhyw fath o le mewn system atebolrwydd lle mae cymaint yn y fantol.’ Williams (2017)


Nid i fwydo data’r llywodraeth yn unig mae’r pwysau wedi cynyddu, ond hefyd yn rhanbarthol gyda chonsortiau yn ymgymryd â gweithgarwch craffu llyfrau cyson i sicrhau ansawdd. Nododd arolwg gan Undeb Cenedlaethol Athrawon Cymru (2017) am yr argyfwng o athrawon yn gadael y proffesiwn o achos pwysau ‘bod "gofynion ac atebolrwydd y swydd bellach tu hwnt i bob rheswm".’ BBC (2017). Yn ogystal mae amlder a chyfleoedd hyfforddiant i athrawon wedi gostwng yn sylweddol dros y deng mlynedd diwethaf achos toriadau cyllido ysgolion; bwriada’r cwestiwn gasglu tystiolaeth er mwyn manylu ar yr hyn sy’n digwydd ym mlynyddoedd 1 a 2 o’r Cyfnod Sylfaen a’r rheswm na wireddir yr athroniaeth yno.

Ystyria Cohen et al (2013) byddai’r ymchwil yma’n perthyn i’r ‘Interventionist approach’ mixing perception with fact’ (2013:67). Noda awduron bod yna berygl  cyflwyno deunydd anibynadwy os yw’r ymchwilydd yn casglu data a’i ddadansoddi mewn moddau sy’n ffafrio eu credodau personol ‘biased’.(Thomas, 2012; Punch a Oancea, 2014). Yn ogystal mewn achos ariannu prosiectau, achos y buddsoddiad a wnaed, gall y canlyniadau ddylanwadu ar er enghraifft cydweithio i’r dyfodol.  Gan dynnu ar baradeim bositifaidd sy’n ymwneud â ffeithiau y gellid eu meintioli (Cohen et al, 2013; Somekh a Lewin, 2012) a wedi cyflwyno ontoleg sefyllfa addysg plant 5 i 7 oed, bwriedir defnyddio holiadur neu graddfa ymagweddiadol (attitudinal scale) fel y prif gyfrwng casglu’r data. ‘A wide range of statistical tools and techniques can be used to describe and interpret data that are quantitative or can be measured numerically.’ Somekh a Lewin (2012:220)

Noda Somekh a Lewin wrth ddefnyddio syniadaeth wyddonol, dylid diystyrru’r farn na fedr deunydd empiraidd a mesuradwy gynnig gwybodaeth ddigonol mwyach o fewn ymchwil cymdeithasol. Mae’r garfan o blaid dulliau ansoddol a chymysg eu naws wedi tyfu o ran poblogrwydd ac yn cael eu derbyn yn y gymuned ymchwil yn fwy parod erbyn hyn Thomas (2017), dyma’r dulliau y’u trafodir yn Rhan 2 y modiwl sef dulliau ansoddol. 

Holiadur yw un o’r prif gyfryngau casglu tystiolaeth meintiol yn ôl Bryman(2016) a Thomas (2017) gan ei fod yn fodd gymharol gyflym a rhad i gasglu swmp deunydd ar draws sampl eang. Yn hanesyddol gwnaed hyn drwy bost ond gyda datblygiad technolegau heddiw cynhelir holiaduron ac arolygon yn gyson ar y we. 

Dewisiwyd y modd yma gan bod mynediad bersonol gan yr awdur i gyfranogwyr fel rhan o’i rôl, a medrid dosbarthu niferoedd sylweddol gyda rhwyddineb er mwyn adnabod patrymau a niferoedd cynrhychioladol. Gall holiadur for yn declyn hyblyg, yn ogystal gall fod yn berthnasol i amrywiaeth o ddata yn dibynnu ar y cwestiynau a’u cynhyrchir (Thomas 2017). Mae cwestiynau caeedig wedi’u strwythuro’n fanwl yn galluogi’r ymchwilydd i ganfod data meintiol penodol, ond gellid hefyd cynnwys cwestiynau agored sy’n gofyn am sylwadau pellach, er noda ymchwilwyr profiadol gall y rhain fod yn anoddach i’w dadansoddi (Kumar 2014). Oeolion fydd yn yn llenwi’r holiadur ar gyfer y data a gesglir, noda Thomas (2017) nid geiriau yn unig gellid eu cynnwys mewn holiadur, os yw plant yn debygol o fod yn gyfranogwyr yna gellid cynnwys lluniau’n ogystal. Rhaid ystyried hyd a rhwyddineb yr holiadur i’r cyfranogwyr gan ofyn cwestiynau penodol i osgoi camddehongliad o’r wybodaeth bwriedir ei gasglu.

Teimlir y byddai ffurfio holiadur a graddfa ymagweddiadol yn briodol i ateb y gofyn gan ceisir peth gwybodaeth gyffredinol am y cyfranogwyr yn y lle cyntaf (oed, ardal, cefndir hyfforddiant) a hefyd holir am deimladau athrawon tuag am gyflwyno cwricwlwm plentyn canolog. 
Wrth ddefnyddio dull graddfa ymagweddiadol noda Kumar (2014: 201):

   In quantitative research you can ascertain the types of attitudes people have 
   in a community, how many people have a particular attitude and the intensity
   of those attitudes.

Mae yna dri prif raddfa y’u cydnabyddir gan ymchwilwyr sy’n briodol gyda phwrpasau gwahanol megis graddfa Likert, graddfa Thurstone a graddfa Guttman. Yn ôl Kumar (2014) graddfa Likeart a’i defnyddir gan amlaf gan ei bod symlach i’w chynhyrchu yn enwedig i ddechreuwyr ym maes ymchwilio. Gall y raddfa ofyn am ymatebion cytuno/ anghytuno fel yn ffigwr 1 neu gofyn am rif i ddynodi eu barn gweler ffigwr 2 isod.


	
	Cytuno’n gryf
	Cytuno
	Ansicr
	Anghytuno
	Anghytuno’n gryf

	A ydych yn sicr o egwyddorion athroniaeth y Cyfnod Sylfaen?
	
	
	
	
	

	A fedrwch weithredu athroniaeth y Cyfnod Sylfaen yn eich dosbarth?
	
	
	
	
	

	A yw hyfforddiant rheolaidd o’e addysgeg yn bwysig i athrawon?

   Cyfnod Sylfaen?

  Pa mor effeithiol y medrwch weithredu                         1        2        3        4       5       6       7
   athroniaeth y Cyfnod Sylfaen?

Graddfa  1 – isaf   7 – uchaf



Graddfa

Byddai modd casglu data perthnasol a chroesgyfeirio er mwyn grymuso’r wybodaeth, er enghraifft medrid gweld os yw teimladau athrawon ifainc i’r proffesiwn yn fwy cadarnhaol o gymharu ag athrawon a blynyddoedd o brofiad.   

      In most quantitative research there is a very strong concern with 
      explanations. Quantitative researchers are rarely concerned merely
      to describe how things are, but are keen to say why things are the
      way they are.
                                                                                    Bryman (2016:163)


Wrth ffurfio cwestiynau ar gyfer holiadur gwna awduron rybuddio rhag arwain y cyfranogwyr gan geisio casglu deunydd dibynadwy oddi wrth yr unigolion (Kumar, 2014; Hammersley, 2007). Mae dibynadwyedd y data yn fater dylid ei ystyried o ddifrif, gall y modd gwna’r ymchwilydd osod cwestiwn ddylanwadu ar ddehongliad y cyfranogwr a’r ateb y gwna gynnig. Awgrymir hefyd i osgoi defnydd o ffurfiau negyddol gan y gall hyn eto ddylanwadu ac arwain yr ymatebion (Somekh a Lewin 2012).

Wrth gyflwyno holiadur awgryma’r ymchwil dylid cynnig cyfarwyddiadau ar gyfer llenwi’r holiadur a faint o amser dylid treulio wrth ei lenwi. Gwna Somekh a Lewin (2012) ddatgan y dylid treialu gyda nifer fechan o gyfranogwyr (peilot) yn y lle cyntaf er mwyn adnabod unrhyw drafferthion o ran dealltwriaeth – ni fyddai’r rhain yn cael eu cynnwys yn rhan o’r data terfynnol gan y byddai addasiadau wedi digwydd ers y peilot a fyddai’n dylanwadu ar y canlyniadau, ond pwysig fyddai trafod fel rhan o’r  gwaith y rhesymau dros y newidiadau a wnaed. 

Derbynia ymchwil meintiol a defnydd o holiaduron gryn sylw o fewn y llenyddiaeth gyda nifer o ymchwilwyr yn beirniadu ‘gallu un dull’ i fesur yn gywir sefyllfaoedd cyfan (Cohen et al, 2013; Kumar,2014; Bryman, 2016; Thomas, 2017). Credir bod gor ddibyniaeth ar un ffurf gymryd yn ganiataol bod pob unigolyn ymhob (ysgol) wedi derbyn yr un profiad y diwrnod hwnnw, yn treulio yr un faint o amser yn ymateb ac yn dehongli’r cwestiwn yn yr un ffordd Bryman (2016). 

Rhaid cydnabod na fedrir sicrhau bod unrhyw ddull ymchwil yn rhydd o newidynnau – serch hynny teimlir mai holiadur a graddfa ymagweddiadol yw’r math mwyaf priodol i gasglu tystiolaeth ar gyfer yr ymchwil hwn. Gwna’r dulliau yma alluogi casglu data sy’n berthnasol i’r cwestiwn sef: beth yw’r rhwystrau pennaf i weithredu cwricwlwm ymarferol, gan y sawl sy’n gyfrifol amdano.  

Gall holiaduron fod yn drafferthus o ran derbyn niferoedd syweddol o ymatebion, yn ôl Somekh a Lewin (2012) tua 40% o ymatebion gan amlaf y gwna holiaduron gynhyrchu sy’n gallu dylanwadu ar ddibynadwyedd a pha mor gynrhychioladol ydyw, awgryma’r awduron i ddanfon atgoffwyr cyn y diwrnod cau, nodant gall hyd at dri atgoffwr ymestyn yr ymatebion hyd at 30% yn fwy. 
Yn dibynnu ar nifer yr ymatebion gall y canlyniadau yn ôl Goulding o Bell et al (1984) fod naill ai yn fodd i uwcholeuo sefyllfa yn hytrach na bod yn gynrhychioliadol ohonno, ychwanega y dylai ymchwilydd feddwl am y cwestiynau a’u gofynnir a’r dulliau y dyfnyddia i ddadansddi’r data rhag gor gasglu deunydd na ellid ei ddefnyddio na’i ddadansoddi.

Cytuna Kumar (2014) bod yna fanteision ac anfanteision i gwestiynau caeedig ac agored mewn holiadur, dibynna’r rhain ar sut defnyddir y cwestiynau ac os mai ffeithiau ynteu farn y’i geisir. Cwestiynau caeedig bydd prif gynnwys y dull dewisiol fel y medrid cymharu tebyg am debyg a chyfri niferoedd, prif anfantais hyn fydd diffyg dyfnder. Mae yna hefyd duedd os yw’r cwestiynau’n debyg i’w gilydd i’r ymatebwr dicio heb feddwl yn ddwys am yr hyn a’i ofynnir.
Gall defnyddio holiaduron gyfyngu ar y data noda Kumar (2014) bod llai o gyfle gan y cyfranogwyr egluro eu hatebion ymhellach a gall eraill (nid y grwp targed yn unig) ddylanwadu ar yr ymatebion gan nad oes rheolaeth o’r sefyllfa wrth iddynt gwblhau yr holiadur. Er gwaetha’r rhwystrau mae yna gytundeb mai un o’r prif fanteision o holiadur yw cyfrinachedd ac anhysbsrwydd os oes cwestiynau sy’n gofyn am ymatebion sensitif i sicrhau niferoedd (Kumar, 2014; Bryman, 2016).  

Y rhaglen ddewisir i greu a dosbarthu’r holiadur fyddai’r ‘Online Survey neu’r Bristol online survey’ rhaglen a’i chymeradwyir gan Prifysgol Cymru y Drindod Dewi Sant fel modd dibynadwy i ddosbarthu a chywain gwybodaeth yn ddiogel; yn ogystal mae’n cydymffurfio gyda cyfreithiau diogeli data Prydeinig, Online Surveys (2018). Gellid defnyddio pecynau eraill megis ‘Survey monkey’ neu ‘forms’ ar Microsoft outlook, ond ni ystyrir y rhain mor ddibynadwy o ran cyfrinachedd data a rhaid newid y gosodiadau os dymunir i’r cyfranogwyr fod yn anhysbys Knussen a McFadyen (2010). 

Bwriedir dadansoddi’r data gan gyflwyno gwybodaeth meintiol am amlder yr ymatebion, ac ystadegau disgrifiadol ar ffurf siartiau a thablau. Gwna’r ‘Online survey’ ganiatau cyflwyno’r wybodaeth mewn amrywiaeth o ffyrdd, gall ffigwr neu siart gyflwyno gwybodaeth gymharol neu gynrhychioladol mewn modd cyflym ac yn ôl Goulding o Bell et al (1984:251) ‘it is usually preferable to pages of written description.’

Pan yn ymgymryd ag unrhyw waith ymchwil rhaid ystyried o’r cychwyn y materion moesegol sydd ynglwm â’r gwaith. Yng nghyd-destun yr ymchwil a’i awgrymir yma byddai’n hanfodol i gadw at gôd ymarfer moeseg ac integredd Prifysgol Cymru Y Drindod Dewi Sant (PCYDDS, 2017), canllawiau y British Educational Research Association (BERA) (2011) ac i gadw at gôdau a gofynion ysgolion ac awdurdodau lleol o ran cyfrinachedd a data. Amlyga egwyddorion y Brifysgol y dylid siwrhau gonestrwydd, trylwyredd, tryloywder a chyfathrebu agored, gofal a pharch PCYDDS (2017:3)

Cyn ymgymryd ag unrhyw waith ymchwil rhaid cyflwyno’r ffurflen foeseg i’r panel i’w chymeradwyo gan nodi y dulliau casglu, trin a rhannu’r data ynghyd â’r risgiau i’r cyfranogwyr, yr ymchwilydd a’r Brifysgol, gwelir trosolwg bras rhai o’r ystyriaethau yn ffigwr 3 isod.



	Risg 
	Y cyfranogwyr
	Yr ymchwilydd
	Y Brifysgol


	
Sicrhau cyfrinachedd o’r data.

	Llythyru ar gychwyn yr holiadur yn egluro mai holiadur dienw anhysbys ydyw.

	Nodi’n glir ar y ffurflen foeseg ac yn y llythyr i gyfranogwyr na enwir unigolion/ sefydliadau.

	Cydymffurfio â rheolau’r Brifysgol o ran sicrhau data rhag niweidio rhwydweithiau proffesiynol a’r bartneriaeth ag ysgolion.


	


Sicrhau cydsyniad / caniatad i ddefnyddio’r data 
	
Blwch i’w dicio eu bod yn deall sut defnyddir yr ymatebion.
(e.e. Ni rennir y wybodaeth a’r uwch dîm reoli rhag creu sefyllfa waith anodd).

	Cadw tystiolaeth o’r ymatebion- gellid codio y rhain neu; mewn achosion o nodi enwau - gofyn am gyfle i ehangu ar eu hymatebion yn fanylach mewn cyfweliad
	
Cadw cofnodion o gydsyniad staff y Brifysgol sy’n goruwchwylio’r prosiect ynghyd a’r ffurflen foeseg a’i derbyniwyd yn sail fel tystiolaeth o ddilyn canllawiau mewnol/ allanol.




                                                                                                                         Ffigwr 3



Mae’n ofynnol i sefydlu o’r cychwyn sut ymdrinir a’r materion cyfrinachedd a derbyn caniatad. Dylid egluro beth yw egwyddorion moesegol yr ymchwil, pa gôdau a’u dilynir a phwy sy’n penderfynu eu bod yn ddilys Kumar (2014). Rhaid sicrhau bod pob un o’r cyfranogwyr yn deall bwriad yr ymchwil, sut disgwylir iddynt gyfrannu a sut defnyddir y wybodaeth. Mae yna ystyriaethau pellach mewn achosion lle mae’r cyfranogwyr yn ifainc, ag anghenion neu’n fregus, yma rhaid penderfynnu os yw’r unigolion yn ddigon ‘abl’ i roi caniatad y ôl Schinke a Gilchrist (1993:83). ‘Competency..is concerned with the legal and mental capacities of participants to give permission’.
 
Yn achos yr ymchwil yma, y cyfranogwyr i’w hystyried yw’r ymchwilydd, y Brifysgol, yr athrawon a’u rheolwyr llinell a’r gymuned ymchwil ehangach o ran dibynadwyedd a’r modd y gwna’r gwaith gyfrannu at y corff gwybodaeth a gwella cyfleoedd addysgu plant yn llwyddiannus.

Nod y cwestiwn a grewyd yw casglu deunydd i ddarganfod y rhesymau pam nad yw disgyblion ym mlynyddoedd 1 a 2 mewn ysgolion cynradd yn derbyn addysg plentyn ganolog drwy brofiadau uniongyrchol. Mae’r ffrâm ddamcaniaethol wedi ei chyflwyo ac yn cyfleu’r cynllun yr hyn fwriedir ei wneud – hynny yw y ‘map’, ‘y siwrne’ neu’r ‘blueprint’ (Kumar, 2014; Thomas, 2017). Cyflwynwyd ystyrieth o foeseg ymchwil i ddiogeli’r holl gyfranogwyr gan gadw at y côdau perthnasol drwy gydol y gwaith. Detholwyd a dewisiwyd dulliau addas sy’n fodd i adnabod y prif rwystrau sy’n wynebu athrawon y Cyfnod Sylfaen gan ddarganfod tebygrwydd mewn ymatebion ar y naill law, ac ehangder o’r dylanwadau cyfrifol ar y llaw arall. Mynegwyd mai y bwriad yw i gynnal holiadur a graddfa ymagweddiadol i gasglu data meintiol mewn modd dibynadwy ac er mwyn hwyluso y dadansoddiad o’r data. 

Cydnabu bod yna gryfderau a chyfyngderau i’r dull a rhaid ystyried na ellid rheoli pob elfen ond ceisir sicrhau dibynadwyedd drwy gydol y gwaith. Wrth fyfyrio ar y math o ymchwil gellid ei osod mewn ‘trend study’ Kumar (2014) sef ystyriaeth o beth sydd wedi digwydd yn y gorffennol (arolygon ac astudiaethau), yr hyn sy’n digwydd nawr (adroddiadau diweddar Estyn/ Wiserd) a’r hyn sy’n debygol o ddigwydd yn y dyfodol (wrth gyflwyno cwricwlwm Dyfodol Llwyddiannus). 

Fe allai ymchwil tebyg ar raddfa o fwy daflu goleuni lawnach ar y sefyllfa er mwyn gwella a sicrhau hyder y gweithlu ar drothwy diwygiad addysgol arall yng Nghymru. Hyderir wrth ehangu byddai’r canlyniadau’n fodd i hysbysu gwneuthurwyr polisi a rheolwyr o’r ffordd ymlaen ar gyfer gweithredu bwriadau’r cwricwlwm newydd.
























[bookmark: _GoBack]

Llyfryddiaeth

Adran Hyfforddiant ac Addysg (2002) ‘ Y Wlad sy’n dysgu:Y Cam Sylfaen 3 -7 oed’ Caerdydd: Llywodraeth Cynulliad Cymru.

BERA (2011) ‘Ethical Guidelines for Educational Research’. Ar gael ar:
https://www.bera.ac.uk/researchers-resources/publications/bera-ethical-guidelines-for-educational-research-2011 (mynediad 27-3-18).


Bell, J. (2010) ‘Doing your Research Project (5th Ed) ’. England: Open University Press.

Bell,J.; Bush,T.;Fox,A.;Goodey,J. & Goulding, S. (Ed by) (1984). ‘Conducting Small scale Investigations in Educational Management’. London: Harper & Row Publishing.
 
Bryman, A. (2016) ‘Social Research Methods (5th Ed) ’. United Kingdom: Oxford University Press.  

Cohen, L.; Manion, L.; Morrison, K. (2013) ‘Research Methods in Education (8th Ed)’ Oxon; Routledge Education.
Cymru fyw (2017) ‘Y proffesiwn dysgu mewn 'argyfwng', medd UCAC’. BBC ar gael ar: http://www.bbc.co.uk/cymrufyw/39095209 (mynediad 23-3-18).

Estyn (2017) ‘Dysgu gweithredol a thrwy brofiad - Arfer effeithiol yn y cyfnod sylfaen wrth gyflwyno llythrennedd a rhifedd ym mlwyddyn 1 a blwyddyn 2.’ Caerdydd: Llywodraeth Cymru.

Ginott, H. (1975) ‘Teacher and Child: A book for parents and Teachers.’ New York: Macmillan.

Gray, C. & Macblain, S. (2012) ‘Learning Theories in Childhood’. London: Sage Publications.

Hammersley. M. (2007) (Ed by) ‘ Educational Research and Evidnce Based Practice’. United Kingdom: Open University Press/ Sage Publications.

Knussen, C. & McFadyen, A (2010) ‘Ethical issues involved in using survey monkey.’ Ar gael ar: https://www.gcu.ac.uk/media/gcalwebv2/gsbs/content/.../Survey%20Monkey.doc
mynediad (26-3-18).

Kumar, R. (2014) ‘Research Methodology’. London: Sage Publications.

Moyles, J. R. (2015) (Ed by) ‘The Excellence of Play’. England: Open University Press.

NfER (2018) ‘Choosing your research methods’ Ar gael ar:
https://www.nfer.ac.uk/schools/developing-young-researchers/how-to-choose-your-research-methods/ (mynediad 26-4-18).

Online Surveys (2018) ‘Bristol Online Survey’, Ar gael ar: https://www.onlinesurveys.ac.uk/about/ (mynediad 26-3-18).

Punch, K.F. (2009) ‘Introduction to Research Methods in Education.’ London: Sage.

Schinke,S. A Gilchrist, L. (1993) Ethics in Research’ yn Grinell, R. M. (ed) ‘Social work, Research and Evaluation’ (3rd Edn), New York, Palgrave Macmillan.

Siencyn, S.W. (gol) (2010) ‘Y Cyfnod Sylfaen:Athroniaeth, Ymchwil ac Ymarfer’. Caerfyrddin: Prifysgol Cymru y Drindod Dewi Sant. 

PCYDDS (2017) ‘Cod ymarfer moeseg ac integredd Ymchwil’. Ar gael ar:
http://www.uwtsd.ac.uk/media/uwtsd-website/content-assets/documents/academic-office/misc-forms/REICoP-17-20-v3-CYM.pdf (mynediad 27-3-18).

Siraj,I. & Kingston, D. (2014) ‘An independent Stocktake of the Foundation Phase in Wales’. Ar gael ar: http://dera.ioe.ac.uk/20340/1/140519-independent-stocktake-of-the-foundation-phase-in-wales-en.pdf (mynediad 21-3-18).

Somekh, B. & Lewin, C. (2012) ‘Theory and Methods in Social Research (2nd Ed)’. London: Sage Publications.

Thomas, G. (2017) ‘How to do your research project- A guide for students’. London: Sage Publications.

Thompson, S (2018) ‘Negotiating the qualitative- quantitative divide, the best of both’ o BERA Ar gael ar: https://www.bera.ac.uk/blog/negotiating-the-qualitative-quantitative-divide-the-best-of-both (mynediad 27-4-18).
Vygotsky, L. (1978). ‘Mind in Society’.(Trans. M. Cole). Cambridge, MA: Harvard University Press. 
Williams, K. (2017) ‘Datganiad Ysgrifenedig – Asesu ar gyfer dysgu’. Ar gael ar:
http://gov.wales/about/cabinet/cabinetstatements/2017/assforlearning/?lang=cy  (mynediad 23-3-18).

WISERD (2015) ‘Evaluating the Foundation Phase: Final Report’, Cardiff: WISERD.
Wyatt, M. (2012) ‘Towards a re-conceptualization of teachers' self-efficacy beliefs: tackling enduring problems with the quantitative research and moving on.’ Ar gael ar: https://www.tandfonline.com/doi/full/10.1080/1743727X.2012.742050 (mynediad 27-4-18).


